Faith Kipyegon

Faith Chepngetich Kipyegon (Bomet, Kenya, 1994ko urtarrilaren 10a) Kenyako atleta da. 1.500 metroko lasterketan urrezko hiru domina olinpiko erreskadan lortu zituen, 2016ko, 2020ko eta Paris 2024ko Joko Olinpikoetan.

New Afrikan aldizkariak Afrikar eragin handikoenen Top 100 zerrendan sartu zuen 2017. urtean.

 Biografia 
16 urte zituela Munduko gazte mailako Kros txapelketan hartu zuen parte eta bakarkakoan 5. egin ondoren taldekakoa irabazi zuen. Gazte mailan krosak egiten zituen eta 2011n eta 2013an txapelduna izan zen. 

Elite mailara pasatu zenean 1.500 metrotan espezializatu zen. Londresko Olinpiar Jokoetan parte hartu zuen eta 21. postuan gelditu zen. 2014. urtean Nassaun jokaturiko Munduko errelebo txapelketatan 4x1.500 metrotan txapeldun izan ziren kenyarrak, munduko errekorra ezarriz gainera, 16:33.58. Urte berean Commonwealth Jokoetan 1.500 metrotako proban urrezko domina eskuratu zuen. 2016ko Rioko Olinpiar Jokoetan txapeldun olinpikoa izan zen. 2017an Diamantezko Liga irabazi zuen 1.500 metrotan, Ligako hiru lasterketa irabaziz (Shanghai, Eugene eta Brusela). Urte berean Munduko txapelduna izan zen Londresen.

2021. urtean Diamantezko Ligan birritan hobetu zuen bere marka, azkena 3:51.07 Monakon eginez. Historiako laugarren marka onena da. Tokioko Olinpiar Jokoetan berriz ere txapelduna izan zen eta bere markarik onena egin ez arren errekor olinpikoa lortu zuen.

 Nazioarteko palmaresa 
 Txapelketak 

Olinpiar JokoakUrteaLekuaDominaProbaMarka2012Londres ()21.a1.500 metro4:08.782016Rio de Janeiro ()1.500 metro4:08.922020Tokio ()1.500 metro3:53.112024Paris ()1.500 metro3:51.292024Paris ()5.000 metro14:29.60Munduko txapelketakUrteaLekuaDominaProbaMarka2014Nassau ()4x1.500 metro16:33.582015Pekin ()1.500 metro4:08.962017Kampala ()Krosa taldeka -2017Londres ()1.500 metro4:02.592019Doha ()1.500 metro3:54.222022Eugene ()1.500 metro3:52.962023Budapest ()1.500 metro3:54.872023Budapest ()5.000 metro14:53.88Munduko txapelketak (Gazte mailakoak)UrteaLekuaDominaProbaMarka2010Bydgoszcz ()Krosa taldeka -2011Punta Umbria ()Krosa bakarka18:532011Punta Umbria ()Krosa taldeka -2011Lille ()1.500 metro4:09.482012Bartzelona ()1.500 metro4:04.962013Bydgoszcz ()Krosa bakarka17:512013Bydgoszcz ()Krosa taldeka -

 Markak 
 800 metro – 1:57.68 (Doha, 2020)
 1.000 metro 2:29.15 (Monako, 2020) - Afrikako errekorra
 1.500 metro - 3:51.07 (Monako, 2021)

 Erreferentziak 

 Kanpo estekak 

Kategoria:Kenyako atletak
Kategoria:2012ko Udako Olinpiar Jokoetako atletak
Kategoria:2016ko Udako Olinpiar Jokoetako atletak
Kategoria:2016ko Udako Olinpiar Jokoetako dominadunak
Kategoria:2020ko Udako Olinpiar Jokoetako atletak
Kategoria:2020ko Udako Olinpiar Jokoetako dominadunak
Kategoria:Olinpiar Jokoetako urrezko dominadunak atletismoan
Kategoria:2024ko Udako Olinpiar Jokoetako atletak
Kategoria:2024ko Udako Olinpiar Jokoetako dominadunak
Kategoria:Olinpiar Jokoetako zilarrezko dominadunak atletismoan
Kategoria:Kenyako emakumeak